**Orvosi rendelő felújítása**

Tervezési feladat az akadálymentes kialakítás, hőszigetelés, az energetikai korszerűsítés megújuló energiafelhasználás alkalmazásával, új fűtési és HMV rendszerek kialakítása.

A tanulmányterveknek a szükséges mértékig, a kiviteli terveknek teljes egészében ki kell terjedniük a teljes épület energetikai korszerűsítésére a gépészeti rendszerrel egyetemben, valamint a földszinti rendelők akadálymentesítésére is.

Az épület valamennyi külső homlokzatának hőszigetelése A homlokzatok meglévő vakolatát a felázásoknál el kell bontani, majd újravakoljuk, illetve a lemállott vakolatfoltokat pótolni kell.

A homlokzatot 18 cm Knauf Insulation kőzetgyapottal kell szigetelni dryvit rendszerben.. A lábazatokra fagyálló lábazati hőszigetelő rendszert kell készíteni, amely 18 cm Bachl XPS zártcellás hőszigetelő táblákból készül dryvit rendszerben.

Az épületen jelenleg található fa/fém szerkezetű nyílászárókat hőszigetelő szerkezetű és üvegezésű nyílászárókra kell cserélni. Elvárt minőség: 88 mm-es 3 rétegű üvegezésű ablakok, az eredeti ablakokkal megegyező megjelenéssel és osztással. A főbejárati- és gazdasági bejárati ajtók hőszigetelő alumínium szerkezetűek, az alsó szakaszon tömör, felül üvegezett kivitelben. További feladat a külső-belső párkányok beépítése, szúnyoghálók beépítése minden helységen legalább 1 ablakra, valamint redőnyök elhelyezése a rendelőkben, kezelőkben, illetve az emeleti lakások minden ablakára.

A födémszigetelés felújítása, kialakítása során az alábbi minimum elvárásoknak kell megfelelni: párazáró fólia beépítése fűtött tér felől, 20 cm szigetelő paplan fektetése kötésben, páraáteresztő fólia takarás a felső síkon.

A gépészeti rendszerek esetében (kazánok felülvizsgálata, HMV rendszer átalakítása, radiátorok cseréje, szerelvények) munkákat kell tervezni. A rendelő használati-melegvíz ellátására egy kisebb napkollektor-mező is telepíthető kiegészítő energiaforrásként. Az épület rendeltetési egységeit (rendelők, váró, lépcsőház, lakások) egy fűtési, HMV körre lehet kapcsolni, ebben az esetben meg kell teremteni a rendeltetési egységek energia és vízfelhasználásának külön-külön mérési lehetőségét.

Fentieken túl elvégzendő a csapadékcsatornák cseréje, a csapadékvíz telken belüli (zárt rendszerű) összegyűjtése, a vízvisszatartás érdekében méretezett víztároló (locsolóvíz) kiépítése, biztonságos lekerítése, túlfolyórendszer csapadékelvezető árokba való bekötése

Az épület földszintjén elhelyezett orvosi rendelők teljes körű akadálymentesítése érdekében rehabilitációs szakmérnök bevonása szükséges.

Fontos elvárás az épületen található palatető elbontása, cserépfedés kialakítása.

Adatszolgáltatás Megrendelő részéről: az épület eredeti tervrajzai, energetikai számítás a jelenlegi állapotról, részletes koncepcióterv

|  |  |  |
| --- | --- | --- |
| Ssz. | Feladat | Határidő |
| 1. | tanulmányterv készítése | a megrendelő adatszolgáltatását követő 120. nap |
| 3 | Kiviteli tervek elkészítése | A tanulmányterv elfogadását követő 120. nap |
| 4. | Kivitelezés | a kiviteli tervek elfogadását követően 150 nap (nem számít bele nov 15 és márc. 15 közötti időszak) |